Temeljem članka 76. Zakona o sportu (Narodne novine, broj 71/96, 150/08, 124/10, 124/11, 86/12, 94/13, 85/15, 19/16, 98/19, 47/20 i 77/20), članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15, 123/17, 98/19 i 144/20) te članka 35. Statuta Grada Ivanić-Grada (Službeni glasnik Grada Ivanić-Grada, broj 01/21 i 04/22), Gradsko vijeće Grada Ivanić-Grada na svojoj \_\_\_. sjednici održanoj dana \_\_\_\_\_\_\_\_\_\_ 2022. godine donijelo je sljedeći

**P R O G R A M**

**javnih potreba u sportu na području Grada Ivanić-Grada**

**u 2023. godini**

I.

Javne potrebe u sportu za koje se sredstva osiguravaju iz Proračuna Grada Ivanić-Grada za 2023. godinu su programi, odnosno aktivnosti, poslovi i djelatnosti od značaja za Grad Ivanić-Grad:

1. poticanje i promicanje sporta,
2. provođenje sportskih aktivnosti djece, mladeži i studenata,
3. djelovanje sportskih udruga, sportskih zajednica i saveza,
4. sportska priprema, domaća i međunarodna natjecanja te opća i posebna zdravstvena zaštita sportaša,
5. zapošljavanje osoba za obavljanje stručnih poslova u sportu,
6. sportsko-rekreacijske aktivnosti građana,
7. sportske aktivnosti osoba s teškoćama u razvoju i osoba s invaliditetom,
8. planiranje, izgradnja, održavanje i korištenje sportskih građevina značajnih za Grad Ivanić-Grad,
9. provođenje i financiranje znanstvenih i razvojnih projekata elaborata i studija u funkciji razvoja sporta.

Programe javnih potreba iz stavka 1. ove točke predlaže Gradska zajednica športskih udruga Grada Ivanić-Grada.

Sportskom djelatnošću smatraju se i organizirane izvannastavne školske sportske aktivnosti i studenske sportske aktivnosti.

Sportska djelatnost je i sudjelovanje u sportskim natjecanjima, te poslovi organiziranja i vođenja natjecanja kao i poduka za natjecanje.

Od osobitog su interesa za Grad Ivanić-Grad tjelesne aktivnosti i igre koje se organiziraju i provode radi unapređenja zdravlja djece i mladeži te osoba s invaliditetom.

II.

Osnovu financiranja sporta čine prihodi koje pravne i fizičke osobe koje obavljaju sportsku djelatnost ostvare obavljanjem sportske djelatnosti, članarine koju ostvaruju sportske udruge i sredstva kojima Grad Ivanić-Grad pomaže obavljanje sportskih djelatnosti.

III.

Javne potrebe u sportu utvrđuje Gradsko vijeće Grada Ivanić-Grada i za njihovo ostvarivanje osiguravaju se financijska sredstva u Proračunu Grada Ivanić-Grada za 2023. godinu.

Javne potrebe u sportu za koje se sredstva osiguravaju u Proračunu Grada Ivanić-Grada za 2023. godinu su programi, odnosno aktivnosti, poslovi i djelatnosti od značaja za Grad Ivanić-Grad, a koje Gradska zajednica športskih udruga Grada Ivanić-Grada predlaže Gradu Ivanić-Gradu.

Gradska zajednica športskih udruga Grada Ivanić-Grada u svom djelokrugu:

1. usklađuje aktivnosti svojih članova,

2. potiče i promiče sport u skladu s Nacionalnim programom sporta, osobito sport djece, mladeži i studenata i osoba s invaliditetom,

3. objedinjuje i usklađuje programe sporta te predlažu program javnih potreba u sportu i sudjeluju u njegovu ostvarivanju,

4. skrbi o kategoriziranim sportašima i svojim aktima uređuju opseg i način ostvarivanja njihovih prava te sudjeluju u stvaranju uvjeta za njihovu pripremu za olimpijske igre, svjetska i europska prvenstva te druga velika međunarodna natjecanja,

5. surađuje u ostvarivanju programa Hrvatskoga olimpijskog odbora, odnosno Hrvatskoga paraolimpijskog odbora i Hrvatskoga sportskog saveza gluhih,

6. promiče stručni rad u sportu,

7. sudjeluje u skrbi o javnim sportskim građevinama.

IV.

Grad Ivanić-Grad utvrđuje da će financirati sportske udruge punopravne članice Gradske zajednice športskih udruga Grada Ivanić-Grada:

1. KARATE KLUB “MLADOST” Ivanić-Grad

2. KOŠARKAŠKI KLUB “IVANIĆ” Ivanić-Grad

3. ŠNM NK „NAFTAŠ IVANIĆ” Ivanić-Grad

4. ODBOJKAŠKI KLUB “IVANIĆ-GRAD” Ivanić-Grad

5. UDRUGA SPORTSKIH RIBOLOVACA “LONJA” Ivanić-Grad

6. RUKOMETNI KLUB IVANIĆ-GRAD Ivanić-Grad

7. ŽENSKI RUKOMETNI KLUB “IVANIĆ” Ivanić-Grad

8. BICIKLISTIČKI KLUB “IVANIĆ” Ivanić-Grad

9. STRELJAČKI KLUB “IVANIĆ” Ivanić-Grad

10. ŠAHOVSKI KLUB “IVANIĆ” Ivanić-Grad

11. TENISKI KLUB “IVANIĆ-92” Ivanić-Grad

12. KICKBOXING KLUB “IVANIĆ-GRAD” Ivanić-Grad

13. KUGLAČKI KLUB „ZANATLIJA“ Ivanić-Grad

14. STRELJAČKO DRUŠTVO „FAZAN“ Ivanić-Grad

15. BRASILIAN JIU-JITSU KLUB „RONIN“ Ivanić-Grad

16. AUTO KARTING KLUB „IVANIĆ“ Ivanić-Grad

17. STRELIČARSKI KLUB "TOMISLAV" Ivanić-Grad

Kriterije i razdiobu sredstava navedenim sportskim udrugama po kriterijima utvrđuje i vrši Gradska zajednica sportskih udruga Grada Ivanić-Grada kako bi se ostvarili sljedeći programski ciljevi:

1. djelovanje sportskih udruga, članica GZŠU Grada Ivanić-Grada

2. podupiranje sportskih manifestacija od posebnog interesa za Grad Ivanić-Grad i Zagrebačku županiju

3. školovanje stručnih kadrova

4. organiziranje izbora najboljih sportaša, udruga i djelatnika

5. uključivanje udruga u program obilježavanja Dana Grada

6. upravljanje, skrb i održavanje te briga o funkcioniranju sportskih objekata na području Grada Ivanić-Grada

7. poticanje uključivanja u sport što većeg broja građana, osobito djece, mladeži, studenata i osoba s invaliditetom

8. ulaganje u razvoj mladih sportaša radi očuvanja i unapređenja dostignute razine kvalitete sporta te stvaranja šire kvalitetne osnove kao uvjeta daljeg napretka.

Grad Ivanić-Grad utvrđuje da će posebnim sredstvima iz svog Proračuna poticati djelovanje sportskih klubova koji okupljaju veliki broj mladih, postižu zapažene rezultate u natjecanju i imaju tradiciju djelovanja na području Grada Ivanić-Grada te su stoga od posebnog interesa za Grad Ivanić-Grad: ŠNM NK „Naftaš Ivanić“, Ženski rukometni klub „Ivanić“, Rukometni klub Ivanić-Grad, Košarkaški klub „Ivanić“ i Karate klub „Mladost“.

V.

Za javne potrebe iz točke III. i ostvarenje programskih ciljeva iz točke IV. ovog Programa osigurati će se i prenijeti na Gradsku zajednicu športskih udruga Grada Ivanić-Grada sredstva i to:

Program: Gradska zajednica športskih udruga

A. Aktivnost: Redovna djelatnost Gradske zajednice športskih udruga

Izvor financiranja: opći prihodi i primici

a. Ostali rashodi

- tekuće donacije

Gradska zajednica športskih udruga 160.000,00 EUR

Izvor financiranja: ostali prihodi za posebne namjene

b. Ostali rashodi

- tekuće donacije

Gradska zajed.športskih udruga – upravljanje dvoranom Žeravinec….100.000,00 EUR

Gradska zajed.športskih udruga – upravljanje Sport.parkom Zelenjak. 26.390,00 EUR

Izvor financiranja: Rudna renta, Položajna renta

Gradska zajed.športskih udruga – upravljanje dvoranom Pos.Bregi…. 12.000,00 EUR

Gradska zajed.športskih udruga – upravljanje Sport.parkom Zelenjak. 46.610,00 EUR

Ukupno: 345.000,00 EUR

B. Aktivnost: Redovna djelatnost sportova od posebnog interesa

Za javne potrebe iz točke III. ovog Programa osigurati će se i prenijeti sportskim udrugama sredstva i to za sportove i manifestacije od posebnog interesa za Grad Ivanić-Grad:

a. Materijalni rashodi

- Ostali nespomenuti rashodi poslovanja

- prijevoz sportaša na natjecanja 2.000,00 EUR

b. Ostali rashodi

- sportske manifestacije od interesa za Grad 4.000,00 EUR

- sportske manifestacije i natjecanja mladih 6.000,00 EUR

Ukupno: 10.000,00 EUR

SVEUKUPNO ( a+b) 12.000,00 EUR

Izvor financiranja: Rudna renta, Položajna renta

a. Ostali rashodi

- tekuće donacije

- sportovi od posebnog interesa 133.000,00 EUR

C. Za javne potrebe iz točke III., podtočke 7. ovog Programa osigurati će se:

Sredstva za izvanredno održavanje sportske dvorane Žeravinec - kapitalni projekt:

Izvor financiranja: Višak prihoda namjenski prihodi

Materijalni rashodi

a. rashodi za usluge

Postava novog poda u dvorani Žeravinec 80.000,00 EUR

Sredstva za rad Gradske zajednice športskih udruga Grada Ivanić-Grada utvrđena ovim programom prenijeti će se na žiro račun Gradske zajednice športskih udruga Grada Ivanić-Grada prema ostvarenju Proračuna Grada, u pravilu, u 12 jednakih mjesečnih rata, dok će se sredstva za sportove od posebnog interesa za Grad Ivanić-Grad prenijeti na žiro račune sportskih udruga iz točke IV. u pravilu u 12 jednakih mjesečnih rata.

Razdiobu sredstva, temeljem kriterija koje utvrđuje Gradska zajednica športskih udruga Grada Ivanić-Grada, za djelovanje sportskih klubova od posebnog interesa za Grad Ivanić-Grad utvrditi će Gradonačelnik Grada Ivanić-Grada posebnim Zaključkom, na prijedlog Povjerenstva za sport.

Razdiobu sredstava za sportske manifestacije od interesa za Grad, sredstva za sportske manifestacije i natjecanja mladih te sredstva za prijevoz sportaša na natjecanja utvrditi će gradonačelnik posebnim Zaključkom, na temelju prijedloga Povjerenstva za ocjenjivanje i predlaganje programa financiranja javnih potreba u područjima kulture, tehničke kulture, sporta, civilnog društva, zdravstva i socijalne skrbi Grada Ivanić-Grada za 2023. godinu odnosno Mišljenja Povjerenstva za izravnu dodjelu financijskih sredstava udrugama/organizacijama civilnog društva.

Grad Ivanić-Grad sklapa Ugovor o korištenju sredstava iz Proračuna sa sportskim udrugama iz stavka 2., 3. i 4. ove točke.

VI.

Grad Ivanić-Grad s Gradskom zajednicom športskih udruga Grada Ivanić-Grada sklapa Ugovor o korištenju sredstava iz Proračuna.

O izvršenju svog programa i utrošku odobrenih sredstava za programe, Gradska zajednica športskih udruga Grada Ivanić-Grada izvještava Grad Ivanić-Grad u skladu s Ugovorom.

VII.

Ovaj Program sastavni je dio Proračuna Grada Ivanić-Grada za 2023. godinu, stupa na snagu osmog dana od dana objave u Službenom glasniku Grada Ivanić-Grada i primjenjuje se od 01. siječnja 2023. godine.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: Predsjednik Gradskog vijeća:

URBROJ:

Ivanić-Grad, \_\_\_\_\_\_\_\_\_\_ 2022. Željko Pongrac, pravnik kriminalist